laion/Wikipedia-Exotic huggingface dataset:
Walker Percy

Walker Percy (28. mai 1916 – 10. mai 1990) oli Ameerika Ühendriikide lõunaosariikide kirjanik. Tema filosoofiliste ja semiootiliste mõjutustega romaanid keskenduvad New Orleansile ja selle lähikonnale. Tema teosed on eksistentsiaalsete otsingute, lõunaosariikide meelelaadi ja katoliku usu unikaalne kombinatsioon. Kui Percy oli 13-aastane, sooritas ta isa enesetapu. Ta isa nõbu, kirjanik William Alexander Percy adopteeris tema ja ta kaks venda päras seda, kui nende ema autoõnnetuses suri. 1940. aastatel pöörduseid Walker Percy ja ta naine roomakatoliku usku. Percy õppis Columbia ülikoolis arstiteadust ning Bellevue haiglas töötades sai tuberkuloosi. Oma kutsumuse kirjanikuna avastas ta kaheaastase taastumisperioodi ajal eksistentsiaalset kirjandust lugedes. 1972 – valiti Ameerika Kunstide ja Kirjanduse Akadeemia liikmeks Roger Kimball. Existentialism, Semiotics and Iced Tea. New York Times, 4. august 1985
Ernst Erdmann

Ernst Erdmann (25. september 1878 Peterburi – 27. märts 1939 Tallinn) oli eesti kohtunik. Ta lõpetas Peterburi ülikooli õigusteaduskonna, cand. jur. Korporatsioon Nevania vilistlane. Aastatel 1910–1911 oli ta Novgorodi 2. jaoskonna linnakohtunik, 1911–1917 Tallinna-Haapsalu 7. ringkonna rahukohtunik, 1917–1919 Tallinna ringkonnakohtu tsiviilosakonna liige, 1919. aastal Kohtuministeeriumi Kodifikatsiooniosakonna nõunik, 1920. aastal Eesti-Vene segakomisjoni nõuandja, 1921. aastal sama komisjoni liige, 1922. aastast Kohtukoja Tsiviilosakonna liige. Valgetähe II klassi teenetemärk (1938).
E264

E264 on Euroopa tee, mis kulgeb põhjast lõunasse läbi Eesti ja Läti. Eestis asuv osa on Jõhvi–Tartu–Valga maantee. Lätis asuv osa on riigimaantee A3. Läbitavad asulad: Jõhvi – Tartu – Valga - Valka - Volmari - Inčukalns. Aovere lähedal Tartu Rahu sild Käo metsapargi lähedal Volmari möödasõit Lätis Rahvusvaheline E-teede võrk
Ernst Jürgens

Ernst Jürgens (30. november 1869 Häädemeeste, Pärnumaa – 23. juuli 1939 Tallinn) oli eesti farmatseut. Lõpetas 1901 Moskva Ülikooli, korporatsiooni Fraternitas Liviensis vilistlane. Moskva Eesti Seltsi ja Venemaa rohuteadlaste ühingu esimees. 1920 naasis Eestisse, A/S Ephagi direktor, Eesti Keemiatöösturite Ühingu esimees, Rohuteadlaste Koja nõukogu liige. Eesti Punase Risti IV klassi teenetemärk, 1939
Johann Estam

Johann Georg Estam (kuni 1922 Johann Georg Eschstamm, 2. oktoober 1891 Pärnu – 11. veebruar 1955 Boston) oli eesti keeleteadlane. Lõpetas 1915. aastal Moskva ülikooli ajaloo-keeleteaduskonna, 1936 Tartu ülikoolis mag. phil. (Koolijõudluse üleriigiline kontroll võõrkeeltes), 1942 Berliini ülikoolis dr. phil. Tartu Ülikooli, Balti Ülikooli ja Harvardi ülikooli õppejõud. Johann Estam Eesti biograafilises andmebaasis ISIK
Tegevvulkaanide loend

Siin on loetletud tegevvulkaane. # A B C D E F G H I J K L M N O P Q R S Š Z Ž T U V W Õ Ä Ö Ü X Y Agung – Alaid – Alcedo – Anatahan – Aragats – Arenal - Asama – Askja – Aso – Augustine - Avatša Bandai – Batur – Beerenberg – Bezõmjannõi – Bisoke - Bulusani vulkaan Cerro Azul (Galápagose saared) – Clevelandi vulkaan - Colima – Cosigüina – Cotopaxi Dabbahu - Damāvand – Dempo Egon – Eldfell – Emi Koussi – Empung - Erebus – Erta Ale – Etna Fogo – Fourpeaked – Fuego – Fuji Galerase vulkaan – Galunggung – Gamalama Hallasan – Hekla Irazú – Irruputuncu – Izalco – Iztaccíhuatl Kamerun – Karangetang – Karõm – Kasatochi – Katmai – Kelud – Kerinci – Kīlauea – Kilimanjaro – Kizimen – Kljutševskaja Sopka – Komagatake – Korjaki sopka – Krakatau Llaima – Laki – Lamington – Lassen Peak – Liamuiga – Llaima – Llullaillaco - Lokon Maipo – Mauna Kea – Mayon – Merapi – Meru – Misti - Momotombo Nevado del Tolima – Nyamuragira – Nyiragongo Ojos del Salado (pole kindel) – Okmok – Ol Doinyo Lengai – Ontake - Orizaba mägi – O-shima – Osorno Pagan (vulkaan) – Papandayan – Pavlov – Pelée – Pico Viejo - Piibu vulkaan - Pinatubo – Piton de la Fournaise – Popocatépetl – Puyehue – Puracé Rainier – Raoul – Ruapehu – Ruiz Sabancaya – Saint Helens (vulkaan) – Sakurashima – San Migueli vulkaan - Sangay – Santorin – Shinmoe-dake - Sinabung – Soputan – Soufrière Hills – Stromboli – Surtsey Šišaldin – Šivelutš Taal – Tambora – Tanaga – Taranaki – Tarawera – Teide – Telica vulkaan - Tenggeri kaldeera – Torishima – Tristan da Cunha – Tungurahua – Toussidé – Turrialba vulkaan Ubinas Vesuuv – Vulcano Vulkaanide loend
Karl Hintzer

Karl Nikolai Hintzer (7. september 1895 Tartu – 20. august 1967 Lübeck) oli eesti fotograaf ja õpetaja. Kasutas ka nimekuju Karl Hinto. Aastatel 1905–1911 õppis ta Tartu 1. algkoolis ja 1912–1915 Hugo Treffneri gümnaasiumis. 1916. aastal töötas sõjaväeinstruktorina Tartu keskkoolides. 1917–1918 õppis võimlemisõpetajate kursustel. 1918. aastast oli Hugo Treffneri gümnaasiumi võimlemis- ja tööõpetuse õpetaja. 1922 käis Haridusministeeriumi stipendiaadina õppereisidel Rootsis ja Saksamaal. 1922–1926 oli lektor võimlemisõpetajate suvekursustel. Oli 1930. aastatel Noorte Kotkaste Tartu maleva Hugo Treffneri gümnaasiumi malevkonna pealik. 1941–1944 oli Karl Hintzer ajalehe Postimees fotograaf ja Eesti sõjakirjasaatjate grupi fotograaf. 1942–1943 oli ka ajakirja Eesti Pildileht fotograaf. 1944. aasta suvel evakueerus Karl Hintzer Saksamaale, kus asus tööle Eestist saabuvaid sõjapõgenikke abistavasse Eesti toimkonda Danzigis. Saksamaal pildistas hulga fotosid eestlastest pagulaslaagrites. Hiljem oli tegev Saksamaal eestlaste organisatsioonides. 1952. aastal oli töötu, 1963. aastal elas (sõjaväe)laagris, hiljem Lübeck-Moislingis. Karl Hintzer müüs Riigiarhiivile fotosid Tartu ja Lõuna-Eesti sündmustest. 1944. aastal Eestist Saksamaale evakueerudes võttis ta oma negatiivide kogu kaasa ja müüs selle 1958. aastal Herderi Instituudile Marburgis. Üks fotokogu, mis sisaldab 393 fotot, asub Eesti Filmiarhiivis EFA.5. 23 000 klaas- ja filminegatiivist koosnev negatiivide kogu asub Herderi Instituudis. KulturNav Karl Hintzer Eesti biograafilises andmebaasis ISIK
Ants Laur

Ants Laur (kuni 1923 Hans Laur; 27. juuni 1899 Saksi vald (Kadrina kihelkond), Virumaa – 5. märts 1996 Oakville, Ontario, Kanada) oli eesti keemik. Ta õppis 1919–1925 (lõpetas) Tartu Ülikooli keemiaosakonnas, mag. chem. 1926, Dresdeni Tehnikaülikoolis 1927–1928, dr. ing. 1929 (Dresdeni Tehnikaülikool). Eesti Üliõpilaste Seltsi vilistlane. 1930. aastatel oli ta üks Tartu Ülikooli keemiaosakonna assistente. Ta oli 1921–1927 keskkooliõpetaja Tartus, 1923–1927 ja 1929–1935 Tartu Ülikooli anorgaanilise keemia labori assistent, 1927–1928 Tartu Ülikooli teaduslik stipendiaat Utrechti, Grazi ja Dresdeni tehnikaülikoolides. 1930–1937 Tartu Ülikooli eradotsent, 1937–1938 Tartu Ülikooli, 1937–1942 Tallinna Tehnikaülikooli dotsent. 1939–1944 Kohtuliku Ekspertiisi Instituudi direktor. 1944. aastal põgenes ta Saksamaale, oli Wiesbadeni tehnikaülikooli õppejõud, Heidelbergi ülikooli laborijuhataja ja 1948–1951 Ankara ülikooli analüütilise keemia professor. 1951. aastal siirdus Ants Laur Kanadasse. Ta oli esperanto keele tundja[viide?]. "Sünnipäev", EPL 27. juuni 1996 Vello Past, "Keemia Tartu Ülikoolis aastatel 1919-1947" TÜ üliõpilased TLÜAR väliseesti isikud, Ants Laur
Gustav Matto

Gustav Matto (26. august 1886 Elistvere vald, Tartumaa – 22. august 1972 Tartu) oli eesti numismaatik ja bibliofiil. Narva suurettevõtete koduraha. Narva, 1935. Numismaatik Baltimail. Narva, 1931. Rahvusvahelistest tukatitest. Narva, 1932. Sõrmus ehtena ja sümbolina. Narva, 1943. Tina ehtemetallina. Narva, 1936 Tinast tarbeesemeist. Narva, 1940. Gustav Matto pärand Tartu Linnamuuseumis Gustav Matto Eesti biograafilises andmebaasis ISIK
Eternity

See artikkel räägib Kameloti debüütalbumist. Teiste tähenduste kohta vaata lehekülge Eternity (täpsustus). "Eternity" on Kameloti debüütalbum. Selle andis välja 1995. aastal plaadifirma Noise Records. Lugude muusika autor on Thomas Youngblood, sõnad kirjutas Richard Warner. Produtseeritud ja kavandatud Jim Morris D.U.A.F. Productionsile; kaasprodutsent Kamelot. Salvestatud, miksitud ja masterdatud firma Morrisound Studios stuudios Florida osariigis Tampas. "Eternity" – 5:41 (Igavik) "Black Tower" – 4:06 (Must torn) "Call of the Sea" – 5:15 (Mere kutse) "Proud Nomad" – 4:52 (Uhke nomaad) "Red Sands" – 4:09 (Punased Liivad) "One of the Hunted" – 5:26 (Üks jahitutest) "Fire Within" – 4:54 (Sisemine tuli) "Warbird" – 5:22 (Sõjalind) "What About Me" – 4:20 (Mis saab minust) "Étude Jongleur" – 0:50 (Rändmuusiku etüüd) "The Gleeman" – 6:19 (Rändmuusik) Mark Vanderbilt – laulja Thomas Youngblood – kitarrist, taustalaulja David Pavlicko – klahvpillimängija Glenn Barry – basskitarrist Richard Warner – trummar Taustavokaal – Todd Plant, Leroy Meyers Klahvpillid – Howard Helm Koduleht
Hatanga laht

Hatanga laht (vene Хатангский залив) on Laptevite mere laht Euraasia põhjaosas Venemaal. Lahe pikkus on üle 200 km, laius kuni 50 km, sügavus kuni 29 m. Bolšoi Begitševi saar jagab lahe suudmeosa kaheks väinaks: Severnõi (laius 13 km) ja Vostotšnõi (laius 8 km). Lahte suubub Hatanga jõgi.
Algebraliselt kinnine korpus

Algebraliselt kinnine korpus on korpus, millest pärinevate kordajatega polünoomil (ehk igal polünoomil üle selle korpuse) on selles korpuses alati vähemalt üks juur. Algebra põhiteoreemi järgi on kompleksarvude korpus algebraliselt kinnine. Reaalarvude korpus ei ole algebraliselt kinnine, sest polünoomil x 2 + 1 {\displaystyle x^{2}+1} reaalarvulised juured puuduvad. Ü. Kaasik. Matemaatikaleksikon. Valgus 1982.
Vatnajökulli rahvuspark

Vatnajökulli rahvuspark on Islandil asuv rahvuspark, mis loodi 7. juunil 2008. Hõlmab Vatnajökulli liustiku, endise Skaftafelli rahvuspargi, Jökulsárgljúfuri rahvuspargi ja ümbritsevad alad. Pindala on 12 000 km².
Lobitöö

Lobitöö, ka lobi ja kuluaaripoliitika (inglise keeles lobbying, lobbyism) all mõeldakse huvigruppide esindajate ametlikke ja mitteametlikke kohtumisi riigi poliitikute või ametiisikutega, et mõjutada poliitilisi otsuseid enda grupi huvidest ja eesmärkidest lähtuvalt. Lobitöö läbiviijaid kutsutakse lobistideks, lobitööd on kutsutud ka lobimiseks ja lobistamiseks. Lobitöö on osa huvikaitsest. Lobitööd käsitletakse vahepeal negatiivse konnotatsiooniga, kuid politoloogias on tegemist pigem ühe viisiga, kuidas poliitika kujundamist mõjutada. Petracca, Mark P. (19. veebruar 2018), "The Rediscovery of Interest Group Politics", The Politics of Interests, Routledge, lk 3–31, ISBN 978-0-429-49598-4, vaadatud 7. detsembril 2023
Juur (täpsustus)

Sõnal "juur" on mitu tähendust: Botaanikas on juur taime organ. Keeleteaduses tähendab juur sõna juurt. Matemaatikas võib "juur" tähendada juurimise tulemit (juur). polünoomi juurt. graafiteoorias puu juurt, ehk puu üht fikseeritud elementi. Anatoomias on juur elundi teatud osa.
TC2000

TC2000 on tenniseklubi, mis rajati aastal 2000 Tallinnas. Tenniseklubi peatreener on Rene Busch. Klubi koduleht
Surnud 19. veebruaril

Siin loetletakse 19. veebruaril surnud tuntud inimesi. 0197 – Clodius Albinus, Vana-Rooma keiser 1586 – Christian Agricola, Tallinna piiskop 1863 – Eduard Ahrens, baltisaksa päritolu kirikutegelane ja eesti keele uurija 1878 – Charles François Daubigny, prantsuse maalikunstnik ja graafik 1887 – Multatuli, hollandi kirjanik 1913 – Casimir Carl Eduard von Raupach, loomaarstiteadlane 1916 – Ernst Mach, austria füüsik ja filosoof 1919 – Edgar Friedrich Lüning, õigusteadlane 1927 – Theodor Heinrich Renatus Hesse, Eesti vaimulik 1927 – Georg Brandes, taani kirjandusteadlane ja kriitik 1929 – Otto Münther, eesti kirjanik, ajakirjanik ja kirjanduskriitik 1929 – Otto Woldemar Ludwig Schultz, Eesti vaimulik 1931 – Robert Lemonius, Eesti advokaat 1932 – Lui Olesk, eesti jurist ja poliitik 1936 – Eduard Tennmann, eesti vaimulik ja publitsist 1936 – Aleksei Severtsov, Vene zooloog ja evolutsiooniteoreetik 1942 – Richard Veermaa, Eesti poliitik 1945 – Erich Johann Friedrich Toffer, Eesti sõjaväelane 1947 – Johannes Hellner, Rootsi jurist ja poliitik 1951 – André Gide, prantsuse kirjanik, Nobeli kirjandusauhind 1947 1952 – Knut Hamsun, norra kirjanik, Nobeli kirjandusauhind 1920 1960 – Hans Christian Hansen, Taani poliitik 1968 – Georg Hackenschmidt, eesti maadleja ja filosoof 1968 – Karl Leinus, eesti koorijuht ja pedagoog 1970 – Paul Ruubel, eesti näitleja 1972 – Lydia Vaher-Heino, eesti baleriin 1973 – Ivan T. Sanderson, USA ufoloog 1980 – Bon Scott, Austraalia muusik 1982 – Otto Etzold, eesti vaimulik 1983 – Ants Jõgi, eesti näitleja 1985 – Vassil Ridala, Eesti loomaarstiteadlane 1988 – Hans Fleig, Šveitsi ajakirjanik 1988 – André Cournand, prantsuse päritolu Ameerika Ühendriikide füsioloog 1991 – Endel Ilves, eesti insener 1992 – Helga Pärn, eesti arstiteadlane ja gastroenteroloog 1996 – August Laumets, eesti vaimulik 1997 – Deng Xiaoping, Hiina poliitik 2000 – Michael Prince, Ameerika Ühendriikide filminäitleja 2001 – Stanley Kramer, USA filmirežissöör ja -produtsent 2006 – Otto Kery, austria näitleja, lavastaja ja teatrijuht 2006 – François Schaller, Šveitsi majandusteadlane 2006 – Otto Kery, austria näitleja, lavastaja ja teatrijuht 2006 – Gerlinde Beck, saksa kunstnik 2006 – James E. Hinton, USA fotograaf 2007 – Janet Blair, USA näitleja 2007 – Celia Franca, briti päritolu Kanada tantsija ja lavastaja 2007 – Sergei Burkotov, Venemaa munitsipaalpoliitik 2007 – Henry Leon Sibul, Ameerika Ühendriikide ja Eesti tehnikateadlane 2008 – Natalja Bessmertnova, vene baleriin 2008 – Maie Raitar, eesti kunsti- ja keeleteadlane, toimetaja ning tõlkija 2008 – Jegor Letov, vene rokkmuusik, ansambli Graždanskaja oborona juht 2013 – Robert Coleman Richardson, USA füüsik 2016 – Harper Lee, Ameerika Ühendriikide kirjanik 2016 – Umberto Eco, itaalia semiootik, filosoof, kirjanik ja kriitik 2017 – Hillar Kärner, eesti maletaja 2018 – Sergei Litvinov, NSV Liidu kergejõustiklane (vasaraheitja) 2019 – Karl Lagerfeld, saksa päritolu moedisainer, kunstnik ja fotograaf 2022 – Lilian Kosenkranius, eesti ajakirjanik
Benedictus XVI ametisse nimetatud kardinalid

Paavst Benedictus XVI nimetas ametisse 90 kardinali 5 konsistooriumil. 11. juunil 2007 tühistas Benedictus XVI Johannes Paulus II otsuse, et kui konklaavil ei saavutata 30 valimisvooru (12 valimispäeval) järel selgust, otsustab lõpliku tulemuse 31 voorus lihthäälte enamus eelmises voorus kahe enim hääli saanud kandidaadi vahel. Benedictus XVI taastas varasema korralduse, mille alusel on konklaavil valituks osutumisel igas voorus nõutav 2/3 häälte arv. 24. novembril 2012 toimunud konsistooriumil ei nimetanud ta ametisse ühtki eurooplasest kardinali. See oli esimene konsistoorium pärast 1927, kui uute kardinalide seas polnud ainsatki itaallast ja esimene konsistoorium pärast 1924, kui määratute seas polnud ühtki eurooplast. Ta sätestas 22. veebruaril 2013 avaldatud motu proprio's konklaavi reeglid. Avalikustati 22. veebruaril 2006. Carlo Caffarra Gaudencio Borbon Rosales Antonio Cañizares Llovera Nicholas Cheong Jin-Suk Peter Poreku Dery Stanisław Dziwisz Andrea Cordero Lanza di Montezemolo William Joseph Levada Seán Patrick O'Malley Jean-Pierre Ricard Franc Rodé Joseph Zen Ze-Kiun Jorge Liberato Urosa Savino Agostino Vallini Albert Vanhoye Avalikustati 17. oktoobril 2007. Angelo Bagnasco Umberto Betti Seán Baptist Brady Angelo Comastri Giovanni Coppa Paul Josef Cordes Emmanuel III Delly Daniel Nicholas DiNardo Raffaele Farina John Patrick Foley Agustín García-Gasco Vicente Oswald Gracias Estanislao Esteban Karlic Giovanni Lajolo Lluis Martínez Sistach Urbano Navarrete Cortés John Njue Francisco Robles Ortega Stanisław Ryłko Leonardo Sandri Théodore-Adrien Sarr Odilio Pedro Scherer André Vingt-Trois Angelo Amato Raymundo Damasceno de Assis Fortunato Baldelli Domenico Bartolucci Walter Brandmüller Raymond Leo Burke José Manuel Estepa Llaurens Kurt Koch Reinhard Marx Medardo Joseph Mazombwe Laurent Monsengwo Pasinya Francesco Monterisi Antonios Naguib Kazimierz Nycz Velasio de Paolis Albert Malcolm Ranjith Patabendige Don Mauro Piacenza Gianfranco Ravasi Paolo Romeo Robert Sarah Paolo Sardi Elio Sgreccia Raúl Eduardo Vela Chiriboga Donald William Wuerl Santos Abril y Castelló George Alencherry João Braz de Aviz Karl Josef Becker Giuseppe Bertello Giuseppe Betori Domenico Calcagno Francesco Coccopalmerio Thomas Christopher Collins Timothy Michael Dolan Dominik Jaroslav Duka Willem Jacobus Eijk Fernando Filoni Prosper Grech John Tong Hon Manuel Monteiro de Castro Lucian Mureşan Edwin Frederick O'Brien Julien Ries Antonio Maria Vegliò Giuseppe Versaldi Rainer Maria Woelki Rubén Salazar Gómez James Michael Harvey John Olorunfemi Onaiyekan Béchara Boutros Raï Luis Antonio Gokim Tagle Baselios Cleemis Thottunkal Benedictus XVI kardinalid.
Inglisild

Inglisild on sild Tartus Toomemäel. See valmis 1816. aastal ja sai oma praeguse kuju 1836. aastal. Seal asub Tartu ülikooli esimese rektori Georg Friedrich von Parroti mälestusmedaljon koos pühendustekstiga. Silla all-linna poolsel küljel on ladinakeelne tekst "Otium reficit vires" ('jõudeaeg taastab jõud'). Algselt oli sillal Karl Morgensterni valitud moto "Otio et musis sacrum" ('pühendatud jõudeajale ja muusadele'), see vahetati välja silla remondi käigus kuraator Kraffströmi valitsusajal (teadusasutustele viidanud moto vahetust vaimuvaesema vastu pidas ülikooli raamatukoguhoidja Emil Anders Kraffströmile iseloomulikuks). Sild valmis Johann Wilhelm Krause projekteerimisel 1816. aastal. Praeguse kuju sai sild 1836. aastal Tartu ülikooli ehituskunsti professori Moritz Hermann von Jacobi projekti järgi. 1913. aastal paigaldati renoveerimise käigus Inglisillale Georg Friedrich von Parroti mälestusmedaljon (autor Constanze von Wetter-Rosenthal) koos pühendustekstiga "Primo rectori universitatis Dorpatensis" ("Tartu Ülikooli esimene rektor"). Samal aastal valmis Toomemäel kümmekond aastat varem lammutatud puitsilla asukohal betoonist Kuradisild. Ööl vastu 21. aprilli 2012 sild süüdati. Inglisild 1991. aastal Inglisild 2008. aastal Inglisild 2013. aastal Lumesadu Inglisillal 2016. aasta oktoobris August Matthias Hagen, "Toome sild" (1827–1828) Georg Friedrich Schlateri litograafia 1830. aastast Louis Höflinger, "Esimene Toome sild" (1860) "Otium! | ajakiri.ut.ee". www.ajakiri.ut.ee. Vaadatud 16. novembril 2023. Emil Anders, "Tartu ülikooli raamatukogu kunagise bibliotekaari Emil Andersi mälestused", tlk Aira Võsa, 2012, lk 98 Inglisild kultuurimälestiste riiklikus registris Kuradisild kultuurimälestiste riiklikus registris "Süütamine: Toomemäel põles Inglisild" Postimees, 21.04.2012 Inglisild kultuurimälestiste riiklikus registris Inglisild Turismiweb Inglisild andmebaasis "Tartu ilukirjanduses" "Tartu raad lubab põlenud Inglisilla võimalikult kiiresti taastada" Tartu Postimees, 21. aprill 2012 Dorpat.ru: Ангельский мост (Inglisild)
Kategooria

Kategooria tähendab üldkeeles rühma, mis tekib jaotamise tulemusena. Eri valdkondades on see sõna kasutusel ka terminina. Mitmes valdkonnas on termini tähendus lähedane üldkeelsele tähendusele: Kategooria on töölise kvalifikatsioonijärk. Kategooria on spordis kohtuniku kvalifikatsioonijärk. Kategooria on matka raskusaste. Kategooria on maa kvaliteedi järk. Psühholoogias nimetatakse kategooriateks kategoriseerimise tulemusi. Filosoofias nimetati kategooriateks algul olevate kõige suuremaid rühmi, hiljem on kategooriaid mõistetud ka teisiti, sealhulgas filosoofia põhimõistetena. Analoogiliselt räägitakse ühe või teise teadusharu kategooriatest põhimõistete tähenduses. Keeleteaduses on grammatilised kategooriad sõnade ja sõnavormide morfoloogilise klassifikatsiooni põhimõisted. Informaatikas mõistetakse kategooria all märksõnade süsteemi kuuluvat märksõna, mis viitab mingi teksti teemale. Selliste kategooriate kasutamise kohta Vikipeedias vaata lehekülge Vikipeedia:Kategooriad. Matemaatikas on käibel esimese kategooria hulga ja teise kategooria hulga mõiste. Peale selle mõistetakse matemaatikas kategooria all matemaatiliste objektide teatavat laadi süsteemi, kus objekte ühendavad funktorid.
Tenggeri kaldeera

Tenggeri kaldeera on kaldeera Jaava saarel. Kaldeera läbimõõt on 16 km. Suurema kaldeera sees on mitmeid väiksemaid kaldeerasid. Tenggeri kaldeera sees on üks Jaava saare aktiivsemaid vulkaane Bromo.
Clarissa House

Clarissa House (sündinud 6. septembril 1954 Melbourne'is) on Austraalia näitleja, kelle tuntuim roll on Elizabeth Ann "Beth" Hunter seebiooperis "Kodus ja võõrsil" (2002–2007).
Fogo vulkaan

Fogo on tegevvulkaan samanimelisel saarel Roheneemesaartel.
William Fox (produtsent)

William Fox (sünninimi Wilhelm Fried; 1. jaanuar 1879 Austria-Ungari (Ungari, Tolcsva) – 8. mai 1952 New York) oli USA filmi- ja teatriprodutsent, firma Fox Film Corporation (praegu 20th Century Fox) asutaja. Wilhelm Fried sündis Saksa-juudi perekonnas. Ta emigreerus USA-sse. Alates 1912. aastast rajas ta New Yorgis Washington Heightsis ja Inwoodis Foxi vodevilliteatritest ja kinodest koosneva teatrigrupi. Esimene nendest oli William Fox Audubon Theater (hilisema nimega San Juan Theater). Aastal 1915 asutas ta firma Fox Film Corporation.
Hea uus ilm

"Hea uus ilm" ("Brave New World") on Aldous Huxley teos düstoopilisest tulevikust, kus inimesi kujundatakse varajasest lapsepõlvest "hea uue ilma" kodanikeks. Raamat nägi esmavalgust 1932. aastal. Prantsuse ajaleht Le Monde valis selle 1999. aastal sajandi 100 parima raamatu hulka. Pealkiri on võetud William Shakespeare'i näidendist "Torm", mille üks osa kõlab eesti keeles järgmiselt: "Oo imet! Kauneid olendeid kui palju! Kui ilus inimkond on! Hea uus ilm, kus niisugune rahvas peal!" Henno Rajandi tõlkes ilmus teos 1989. aastal eesti keeles kirjastuse Eesti Raamat väljaandes. 2018 ilmus kirjastuse Rahva Raamat väljaandena Ragne Kepleri tõlge.
Creutzfeldti-Jakobi tõbi

Creutzfeldti-Jakobi tõbi on harva esinev (üks haigestumine miljoni elaniku kohta aastas) neurodegeneratiivne haigus. RHK-10-s kodeeritakse seda haigust koodiga A81.0. Dementsus, mis tekib Creutzfeldti-Jakobi tõve tagajärjel, kodeeritakse RHK-10s koodiga F02.1. Haigust kirjeldas esimesena 1920. aastal Saksa neuroloog Hans Gerhard Creutzfeldt ja varsti pärast Creutzfeldti teine Saksa neuroloog – Alfons Maria Jakob. 1922. aastal nimetati haigus Creutzfeldti-Jakobi tõveks. Creutzfeldti-Jakobi tõve tekitajaks peetakse priooni, mis võib edasi kanduda nii pärilikult kui ka nakkuslikult. Haigusele on iseloomulikud järjest süvenevad ebakindel kõnnak, dementsus, mäluhäired, isiksuse muutused, hallutsinatsioonid, lihasetõmblused, lihasejäikus. Võib esineda ka unehäireid, nägemishäireid, kõnehäireid, raskusi kõnest arusaamisega, peapiirkonna närvide halvatust, krambihooge. Aastal 2008 Creutzfeldti-Jakobi tõve põhjuslikku ravi ei tunta. Prognoos elule on halb: haigus lõpeb tavaliselt surmaga 3–12 kuud pärast haigestumist. Creutzfeldti-Jakobi tõbi Dementsus Creutzfeldti-Jakobi tõvest
Lewy kehakeste haigus

Lewy kehakeste haigus ehk dementsus Lewy kehakeste haigusest on neurodegeneratiivne haigus, mis algab tavaliselt üle 50-aastastel inimestel. Haiguse põhjuseks on Lewy kehakeste tekkimine närvirakkudes. RHK-10s on haiguse kood G31.8 Haigus on saanud nimetuse Saksa päritolu USA neuroloogi Frederic Lewy järgi, kes avastas 1912. aastal seda haigust põhjustavad abnormsed proteiinikogumikud. Seda haigust hakati diagnoosima alles 1990. aastate keskel, kui need kehakesed avastati surmajärgse uuringu käigus osadel dementsust põdenud haigetel. Dementsus Mäluhäired Tähelepanuhäired Hallutsinatsioonid Liikumishäired Lihasejäikus Lewy kehakeste haigust on raske diagnoosida, kuna kliiniline pilt sarnaneb väga Alzheimeri ja Parkinsoni tõve omaga. Põhjuslikku ravi ei tunta.
San Juan Theater

San Juan Theater (varasemad nimed William Fox Audubon Theater ja Beverly Hills Theater) oli teater New Yorgis Washington Heightsis aadressil 3940 Broadway 165th Streeti ja 166th Streeti vahel. Teatri avas William Fox 1912. aastal. See oli esimene Foxi teatrigrupi vodevilliteatritest ja kinodest Washington Heightsis ja Inwoodis. Hoone foto
Cosigüina

Cosigüina vulkaan on tegevvulkaan Kesk-Ameerikas Nicaraguas. ...
Surmajärgne uuring

Postmortem (ladina keeles - pärast surma) . Termin meditsiinis, mille all mõeldakse mingi meditsiinilise uuringu läbiviimist pärast surma. Surmajärgseid uuringuid viiakse läbi siis, kui elupuhuselt ei ole seda võimalik teostada - näiteks ajukoe uuring. Lahang